b'\n_START_ARTICLE_\nPelmeni\n_START_PARAGRAPH_\nPelmeni (ven. \xd0\xbf\xd0\xb5\xd0\xbb\xd1\x8c\xd0\xbc\xd0\xb5\xd0\xbd\xd0\xb8) on Ven\xc3\xa4j\xc3\xa4ll\xc3\xa4 laajasti tunnettu ja alun perin Kiinasta kotoisin oleva raviolia muistuttava ruokalaji, joka valmistetaan k\xc3\xa4\xc3\xa4rim\xc3\xa4ll\xc3\xa4 yleens\xc3\xa4 jauhelihasta valmistettu t\xc3\xa4yte ohuen vehn\xc3\xa4jauhoista valmistetun taikinan sis\xc3\xa4\xc3\xa4n. Pelmenit yleens\xc3\xa4 pakastetaan valmistuksen j\xc3\xa4lkeen ja ennen tarjoilua keitet\xc3\xa4\xc3\xa4n suolalla maustetussa vedess\xc3\xa4 tai lihaliemess\xc3\xa4. Ne tarjoillaan usein voisulan, sipulisilpun ja smetanan kanssa._NEWLINE_Alun perin pelmenit ovat tulleet tunnetuksi Ven\xc3\xa4j\xc3\xa4ll\xc3\xa4 suomalais-ugrilaisen kansan, udmurttien, perinneruokana.'